CELEX: 32016D0598
Language: hu
Date: 2016-04-14 00:00:00
Title: A Bizottság (EU) 2016/598 végrehajtási határozata (2016. április 14.) az Euphausia superba krillből származó lipidextraktumnak a 258/97/EK európai parlamenti és tanácsi rendelet szerinti új élelmiszer-összetevőként történő kiterjesztett felhasználásának engedélyezéséről

19.4.2016   
            
            
               HU
            
            
               Az Európai Unió Hivatalos Lapja
            
            
               L 103/34
            
         A BIZOTTSÁG (EU) 2016/598 VÉGREHAJTÁSI HATÁROZATA
   (2016. április 14.)
   az Euphausia superba krillből származó lipidextraktumnak a 258/97/EK európai parlamenti és tanácsi rendelet szerinti új élelmiszer-összetevőként történő kiterjesztett felhasználásának engedélyezéséről
   (Csak az angol nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               A 2009/752/EK bizottsági határozat (2) a 258/97/EK rendelettel összhangban engedélyezte az Euphausia superba krillből származó lipidextraktumnak bizonyos élelmiszerekben felhasznált új élelmiszer-összetevőként történő forgalomba hozatalát.
            
         
               (2)
            
            
               Az Aker BioMarine Antarctic AS vállalat 2009. december 11-én értesítette a Bizottságot arról, hogy forgalomba kíván hozni egy, az Euphausia superba krillből származó lipidextraktumot azt követően, hogy Finnország illetékes élelmiszer-értékelő testülete véleményt adott ki arról, hogy a szóban forgó lipidextraktum lényegi egyenértékűséget mutat a 2009/752/EK határozattal engedélyezett Euphausia superba krillből származó lipidextraktummal.
            
         
               (3)
            
            
               Az Aker BioMarine Antarctic AS vállalat 2014. szeptember 15-én kérelmet nyújtott be Írország illetékes hatóságaihoz az Euphausia superba krillből származó lipidextraktum új élelmiszer-összetevőként való felhasználásainak kiterjesztése iránt
            
         
               (4)
            
            
               Írország illetékes élelmiszer-értékelő testülete 2014. december 23-án közzétette elsődleges értékelő jelentését. A jelentés következtetései szerint az Euphausia superba krillből származó lipidextraktum felhasználásainak kiterjesztése megfelel a 258/97/EK rendelet 3. cikke (1) bekezdésében az új élelmiszerekre előírt feltételeknek.
            
         
               (5)
            
            
               A Bizottság 2015. január 22-én továbbította az elsődleges értékelő jelentést a többi tagállamnak.
            
         
               (6)
            
            
               A 258/97/EK rendelet 6. cikke (4) bekezdésének első albekezdésében meghatározott 60 napos időszak alatt indokolt kifogások merültek fel. A kérelmező következésképpen a javasolt élelmiszer-kategóriák vonatkozásában módosította a kérelmet. E változtatás és a kérelmező által nyújtott kiegészítő információk enyhítették az említett aggályokat a tagállamok és a Bizottság megelégedésére.
            
         
               (7)
            
            
               A 2002/46/EK európai parlamenti és tanácsi irányelv (3) meghatározza az étrend-kiegészítőkre vonatkozó követelményeket. Az Euphausia superba krillből származó lipidextraktum felhasználását az említett jogszabályban meghatározott követelmények sérelme nélkül engedélyezni kell.
            
         
               (8)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az I. mellékletben meghatározott, Euphausia superba krillből származó lipidextraktum új élelmiszer-összetevőként történő forgalomba hozatala a 2002/46/EK irányelv különös rendelkezéseinek sérelme nélkül, a II. mellékletben megállapított felhasználási célok és maximális szintek betartása mellett engedélyezett az Unióban.
   2. cikk
   Az e határozat által engedélyezet Euphausia superba krillből származó lipidextraktumnak az élelmiszerek címkéjén feltüntetendő megjelölése a következő: „a rákok közé tartozó Euphausia superba krillből származó lipidextraktum”.
   3. cikk
   Ennek a határozatnak az Aker BioMarine Antartic AS (PO Box 496 NO-1327, Lysaker, Norvégia) a címzettje.
   
      Kelt Brüsszelben, 2016. április 14-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 43., 1997.2.14., 1. o.
   
   
      (2)  A Bizottság 2009. október 12-i 2009/752/EK határozata az Euphausia superba krillből származó lipidextraktumnak a 258/97/EK európai parlamenti és tanácsi rendelet szerinti új élelmiszer-összetevőként történő forgalomba hozatalának engedélyezéséről (HL L 268., 2009.10.13., 33. o.).
   
      (3)  Az Európai Parlament és a Tanács 2002. június 10-i 2002/46/EK irányelve az étrend-kiegészítőkre vonatkozó tagállami jogszabályok közelítéséről (HL L 183., 2002.7.12., 51. o.).
   
      I. MELLÉKLET
      
         Az Euphausia superba krillből származó lipidextraktum specifikációja
      
      
         Leírás: A lipidextraktumnak az Euphausia superba krillből történő előállításához az összetört krillt etanolos extrakciónak vetik alá. A fehérjéket és a krill maradványait szűréssel eltávolítják a lipidextraktumból. Az etanolt és a visszamaradó vizet pedig elpárologtatják.
      
                  Vizsgálat
               
               
                  Specifikáció
               
            
                  Elszappanosodási szám
               
               
                  Legfeljebb 185 mg KOH/g
               
            
                  Peroxidszám
               
               
                  Legfeljebb 2 meq O2/kg olaj
               
            
                  Nedvesség- és illóanyag-tartalom
               
               
                  Legfeljebb 0,6 (1)
                  
               
            
                  Foszfolipidek
               
               
                  Legalább 35 % (tömegszázalék)
               
            
                  Transz-zsírsavak
               
               
                  Legfeljebb 1 % (tömegszázalék)
               
            
                  EPA (ejkozapentaénsav)
               
               
                  Az összes zsírsav legalább 15 %-a
               
            
                  DHA (dokozahexénsav)
               
               
                  Az összes zsírsav legalább 7 %-a
               
            
         (1)  25 °C-on való vízaktivitásban kifejezve
   
   
      II. MELLÉKLET
      
         Az Euphausia superba krillből származó lipidextraktum engedélyezett felhasználásai
      
      
                  Élelmiszer-kategória
               
               
                  A DHA és EPA megengedhető legnagyobb együttes mennyisége
               
            
                  A 2002/46/EK irányelvben meghatározott étrend-kiegészítők.
               
               
                  A normál népesség esetében napi 3 g
                  A várandós és szoptató nők esetében napi 450 mg
               
            
                  Megjegyzés: Valamennyi krillből nyert, DHA-ban és EPA-ban gazdag olajat tartalmazó élelmiszeren fel kell tüntetni a megfelelő és elismert nemzeti/nemzetközi vizsgálati módszerrel kimutatott (pl. AOAC) oxidációs stabilitást.